होली के लिए पेड़ काटे जाने वालों के खिलाफ होगी कार्रवाई
12 मार्च को होली त्योहार होनेे के कारण अवैधानिक रूप से वृक्ष कटाई की संभावनाएं बढ़ गई है। अनुभाग में शासकीय अथवा निजी अवैध वृक्ष कटाई रोकने हेतु तहसीलदार, अपर तहसीलदार, नायब तहसीलदार एवं इंगोरिया को निर्देशित किया गया है कि वे अपने अपने क्षेत्र में दल गठित कर रात्रिकालीन गश्त करेंगे तथा अपने अधीनस्थ राजस्व निरीक्षक तथा पटवारियों को भी आवश्यक दिशा निर्देश दें, ताकि अवैध वृक्ष कटाई न हो।
ये वृक्ष न काटे जाए- मध्यप्रदेश वृक्षों की कटाई का प्रतिषेध या विनियमन नियम 2007 के नियम 2 के अनुसार कोई वृक्ष जो किसी जलधारा, झरने या तालाब के किनारे के अंतिम करार से 30 मीटर के भीतर, किसी सड़क या बैलगाड़ी के रास्ते के मध्य से 15 मीटर के भीतर तथा किसी पगडंडी से 6 मीटर के भीतर, किसी पवित्र स्थान से 30 मीटर की परिधि के भीतर, किसी उपवन के अंतर्गत आने वाले क्षेत्र में, वन महोत्सव कार्यक्रम अथवा उसके समान किसी अन्य योजना के अधीन वृक्षों की प्रजातियों के वृक्षारोपण के अधीन के क्षेत्र में, पड़ाव, कब्रिस्तान या श्मशान स्थल, गोठान, खलिहान, बाजार या आबादी के लिए पृथक रखे गए किसी क्षेत्र में, पहाड़ी तथा 25 डिग्री से अधीन ढलान वाले ऊंचे-नीचे क्षेत्र पर ऐसे वृक्ष को न तो काटा जाएगा, न गिराया जाएगा। न उसका तना छील कर घेरा जाएगा और न ही उसे कोई नुकसान पहुंचाया जाएगा। वृक्ष काटने की अनुमति, काटे गए वृक्ष की लकड़ी का अधिग्रहण एवं सजा, वृक्ष कटाई की रिपोर्ट प्रस्तुत करना, लकड़ी परिवहन की अनुमति, विधिवत वृक्ष काटे जाने का कारण अतः उपरोक्त वर्णित बिंदुओं के आधार पर अवैध वृक्ष कटाई की रोकथाम हेतु राजस्व अधिकारियों, राजस्व निरीक्षक तथा पटवारियों का दल गठित कर गश्त लगाई जाने तथा अवैध वृक्ष कटाई पर मध्यप्रदेश भू-राजस्व की संहिता 1959 की धारा 240 के अंतर्गत उचित कार्रवाई करने के निर्देश जारी किए गए।
hin_Deva hin_Deva hin_Deva